Source: http://publish.kuopio.fi/cgi/DREQUEST.PHP?page=meetingitem&id=2017443976-15
Timestamp: 2019-09-17 14:58:52+00:00
Document Index: 16090091

Matched Legal Cases: ['§ 73', '§ 103', '§ 15', 'kko ', 'kko ', 'kko ', 'kko ']

Pöytäkirja 23.10.2017/Pykälä 44
4148/2015 Kaavaselostus ilman liitteitä
4148/2015 Pienennös kaavakartasta merkintöineen ja määräyksineen
4148/2015 Rakentamistapaohje
4148/2015 Kaavaselostuksen liitteet 5.1...5.7
4148/2015 Kaavaselostuksen liitteet 7.1...7.3
4148/2015 Kaavaselostuksen liite 9.1
4148/2015 Ehdotusvaiheen lausunnot ja vastineet
Asianro 4148/10.02.03/2015
Asemakaavan muutosehdotus / Savon koulutuskuntayhtymä / Presidentinkadun ympäristö
Kaupunkirakennelautakunta 12.4.2017 § 73
Presidentinkadun ympäristöön valmistellaan asemakaavan muutosta, joka mahdollistaa Savon Koulutuskuntayhtymän oppilaitosalueen muuttamisen asuinkerrostaloalueeksi ja oppilaitoksen siirtymisen Savilahteen. Keskuskentän urheilu- ja virkistyspalvelujen alueen yhteyteen rakennetaan asuntoja sekä liike- ja toimistotilaa. Urheilu- ja virkistyspalvelujen aluetta kehitetään rakentamalla lisäkatsomot jalkapallokentän ympärille, kuplahallin sijalle täysimittainen tekonurmijalkapallokenttä ja sen pohjoispuolelle lähiliikunta-alue. Alueen pysäköinti toteutetaan kansi- ja pysäköintitaloratkaisuna. Kaupunkirakennelautakunnalle esitetään, että se hyväksyy ehdotuksen nähtäville asetettavaksi.
Kaava-alue Kaava-alue sijaitsee Haapaniemellä, nykyisellä keskuskentän ja ammattioppilaitoksen alueella. Muutosalue rajautuu lännessä Kaartokatuun, etelässä Aulis Rytkösen katuun ja idässä Presidentinkatuun. Alue yhdistyy idässä Myhkyrinpuistoon ja pohjoisessa Myllykallionpuistoon. Alue on näkyvä ja kaupunkikuvallisesti merkittävä. Kaavamuutosalueen laajuus on 19,74 ha.
Asemakaavan muutostyö tuli vireille Savon koulutuskuntayhtymän päätöksestä siirtää koulutoimintonsa Presidentinkadulta Savilahteen ja luovuttaa nykyinen oppilaitosalue asuntorakentamiselle. Kaupunkirakennelautakunta 10.6.2015 § 103 hyväksyi Ari Lahdelle suunnitteluvarauksen Keskuskentän alueen suunnitteluun vuoden 2016 loppuun saakka. Uusi suunnitteluvaraus on tehty 8.2.2017 § 15, vuoden 2017 loppuun saakka.
Kaavatyö sisältyy vuosien 2014–2017 kaavoituskatsauksiin ja asemakaavoituksen työohjelmiin. Kaavoituksen käynnistämissopimus on allekirjoitettu 9.11.2015.
Kaavoitustilanne Maakuntakaavassa alue on keskustatoimintojen aluetta (C). Keskeisen kaupunkialueen yleiskaavassa koko suunnittelualue on julkisten palvelujen ja hallinnon aluetta (PY), urheilu- ja virkistyspalvelujen aluetta (VU) sekä virkistysaluetta (V). Ajantasa-asemakaavassa alue on opetustoimintaa palvelevien rakennusten korttelialuetta (YO ja YO-3), urheilu- ja virkistyspalvelualuetta (VU) ja puistoaluetta (VP).
Nykyinen tilanne Oppilaitosalueella sijaitsee eri aikakausina rakennettuja koulukiinteistöjä, joiden päärakennusvaiheet sijoittuvat 1950- ja 1960-luvuille. Maakunnallisesti merkittäviksi oppilaitoksiksi ovat ehdolla kauppaoppilaitoksen ja ammattikoulun päärakennukset. Keskuskentän alueella sijaitsee katsomorakennus, huoltorakennus sekä väliaikaisluvalla pystytetty, vielä toistaiseksi käytössä oleva ylipainehalli.
Maanomistus Tontin 8-10-12 ja sillä olevat rakennukset omistaa Savon koulutuskuntayhtymä. Tontti 8-10-1 on kaupungin omistuksessa ja sillä olevat rakennukset omistaa Savon koulutuskuntayhtymä. Keskuskentänalueella maa-alue ja rakennukset ovat kaupungin omistuksessa.
Asemakaavan muutosehdotuksessa alue on kaavoitettu asuin-, liike-, toimisto- ja palveluasumisrakennusten korttelialueiksi (ALP-2) ja(ALP-6), erillispientalojen korttelialueeksi (AO), urheilutoimintaa palvelevien rakennusten korttelialueeksi (YU-2), yleiseksi pysäköintialueeksi (LP), autopaikkojen korttelialueeksi (LPA), yhdyskuntateknistä palvelevien rakennusten ja laitosten alueeksi (ET) ja puistoalueiksi (VP) ja (VP-1) ja urheilu- ja virkistyspalvelujen alueeksi (VU-4).
Aineistoon liittyvien laskelmien mukaan asuin-, liike-, toimisto- ja palvelemisrakennusten rakennusoikeus on alueella yhteensä 136 180 k-m2 ja tämän lisäksi on osoitettu 3 000 k-m2 urheilutoimintaa palvelevaan käyttöön. Maanalaisen pysäköinti-, väestönsuoja-, varasto- ja teknisten tilojen laajuus on 62 168 m2. Maanalaisia tiloja ei lasketa kerrosalaan.
Uusia katuja ovat Amiskanrinne ja Kopiksenkatu. Aulis Rytkösen kaduksi on nimetty uusi kävelybulevardi, jonka päätteenä keskustan puoleisessa päässä on Auliksenaukio. Tekonurmikenttä ja lähiliikunta-alue on nimetty Mölymäenpuistoksi ja Myhkyrinpuistosta on erotettu osa Martti Merenmaan puistoksi.
Autopaikkanormi on esitetty asunnoille (2 ap/3 as), liikerakentamiselle (1 ap/60 Km2), palveluasumistiloille (1ap/200 Pm2), opiskelija-asunnoille (1 op-ap/240 Km2) ja). Kaavaan sisältyy myös polkupyöränormi liike- ja toimistorakentamiselle (1 pp/60 Km2). Autopaikkavaatimusta ei sovelleta säilytettävään kauppaoppilaitoksen päärakennukseen (sr-13). Asuntojen autopaikat on sijoitettu kansipysäköintinä kortteleihin, pysäköintitaloon ja -laitokseen sekä stadionin yhteyteen. Liike- ja vieraspysäköintiin tarkoitettuja autopaikkoja on katujen varressa ja pysäköintilaitoksessa. Mölymäen puiston käyttöön tarkoitettuja pysäköintipaikkoja on osoitettu Kaartokadun kolmelle yleiselle pysäköintialueelle yhteensä noin 100 autopaikkaa. Stadionin yhteyteen on mahdollista rakentaa noin 300 autopaikkaa.
Käsittelyvaiheet Asemakaavan vireilletuloaineisto on annettu kaupunkirakennelautakunnalle tiedoksi 10.6.2015. Aineisto on ollut nähtävänä vireilletulokuulutuksen nähtävänäolon yhteydessä 15.6.–3.7.2015. Aineistosta on jätetty nähtävänäoloaikana yksi mielipide. Kaavoituksen aloituskokous on pidetty 22.10.2015 ja valmisteluvaiheen viranomaisneuvottelu 4.11.2015.
Valmisteluvaiheen aineisto on annettu kaupunkirakennelautakunnalle tiedoksi 25.5.2016. Valmisteluaineisto on ollut nähtävänä 20.6.–12.8.2016 ja aineistosta on järjestetty tiedotus- ja keskustelutilaisuus sidosryhmille 29.6.2016. Valmisteluaineistosta on saatu neljä lausuntoa ja viisi mielipidettä. Mielipiteitä jättäneille Presidentinkadun naapurikiinteistöille on järjestetty esittely- ja keskustelutilaisuus 12.10.2016.
Kaavamuutoksen hakijan, Savon koulutuskuntayhtymän kanssa laaditaan sopimus MRL 12 a luvun mukaisesti yhdyskuntarakentamisesta aiheutuvien kustannusten korvauksesta.
Vaikutusten arviointi Asemakaavamuutoksella on positiiviset ilmasto- ja yrityspoliittiset vaikutukset rakentamisen sijoittuessa keskustaan, parantaen keskustan asuntotarjontaa, palveluja ja virkistystoimintaa. Hanke on perusteltu myös kaavatalouden ja kestävän kehityksen kannalta.
4148/2015 asemakaavan muutoksen seurantalomake (ei jaeta, julkaistaan internetissä)
4148/2015 liikenneverkko ja katuleikkaukset (ei jaeta, julkaistaan internetissä)
4148/2015 rakennushistoriaselvitykset (ei jaeta, julkaistaan internetissä)
4148/2015 Kuopionlahden ja Haapaniemen valuma-alueiden hulevesien hallintasuunnitelma (ei jaeta, julkaistaan internetissä)
4148/2015 hulevesien valuma-alueet (ei jaeta, julkaistaan internetissä)
4148/2015 vesihuollon yleissuunnitelma (ei jaeta, julkaistaan internetissä)
4148/2015 ELY:n lausunto vireilletulovaiheessa (ei jaeta, julkaistaan internetissä)
4148/2015 viranomaisneuvottelun ja esittelytilaisuuden muistiot (ei jaeta, julkaistaan internetissä)
4148/2015 valmisteluvaiheen lausunnot, mielipiteet ja vastineet (ei jaeta, julkaistaan internetissä)
4148/2015 meluselvitys (ei jaeta, julkaistaan internetissä)
4148/2015 konserttimelumallinnus (ei jaeta, julkaistaan internetissä)
4148/2015 pienennös kaavakartasta merkintöineen ja määräyksineen (jaetaan)
4148/2015 kaavaselostus ilman liitteitä (ei jaeta, julkaistaan internetissä)
4148/2015 havainnekuva (jaetaan)
4148/2015 viitesuunnitelma (ei jaeta, julkaistaan internetissä)
4148/2015 rakentamistapaohje (ei jaeta, julkaistaan internetissä)
4148/2015 poistettava asemakaava ja ote ajantasa-asemakaavasta (ei jaeta, julkaistaan internetissä)
4148/2015 kunnallistekniikan verkostokartat (ei jaeta, julkaistaan internetissä)
4148/2015 liikenteen toimivuustarkastelu (ei jaeta, julkaistaan internetissä)
Päätös Merkitään, että Jaakko Kosunen poistui kokouksesta tämän asian käsittelyn aikana.
Kaupunkirakennelautakunta 20.9.2017 51 §
Asemakaavan muutosehdotuksella mahdollistetaan Savon Koulutuskuntayhtymän oppilaitosalueen muuttaminen asuinkerrostaloalueeksi ja oppilaitoksen siirtyminen Savilahteen sekä Keskuskentän alueelle asuin-, liike-, toimisto-, urheilu- ja virkistyspalvelujen tilojen rakentaminen. Ehdotus on ollut nähtävänä ja siitä on saatu lautakuntalausunnot. Ehdotuksesta ei jätetty muistutuksia. Ehdotusta on muutettu lausuntojen johdosta mahdollistamalla yleistä rakentamista kortteliin 98, tarkentamalla puistomuuntamoiden sijaintia, turvaamalla sammutusveden saatavuus, varautumalla 3D-kiinteistönmuodostukseen ja tarkistamalla rakennusoikeuksia. Muutokset eivät ole olennaisia, joten kaavaehdotusta ei tarvitse asettaa uudelleen nähtäväksi. Kaupunkirakennelautakunnalle esitetään, että se hyväksyy kaavaehdotuksen hyväksymiskäsittelyn jatkamisen.
Käsittelyvaiheet Kaupunkirakennelautakunta hyväksyi asemakaavan muutosehdotuksen 12.4.2017. Muutosehdotus on ollut MRL 65 §:n ja MRA 27 §:n mukaisesti nähtävänä 24.4.–24.5.2017. Aineisto on lähetetty tiedoksi mahdollista lausuntoa varten Pohjois-Savon aluepelastuslautakunnalle sekä ympäristö- ja rakennuslautakunnalle, lisäksi aineisto lähetettiin tiedoksi Pohjois-Savon ELY-keskuksen Ympäristö ja luonnonvarat -vastuualueelle ja Pohjois-Savon Liitolle. Lausunnon aineistosta antoivat ELY-keskuksen ympäristö- ja luonnonvarat vastuualue, Kuopion Vesi Liikelaitos ja Pohjois-Savon Pelastuslaitos. Sidosryhmälle tarkoitetussa lausuntokokouksessa kaavaehdotuksesta lausuivat Viher- ja virkistysaluesuunnittelu, Hyvinvoinnin palvelualue, Maaomaisuuden hallintapalvelut ja Kuopion Sähköverkko Oy. Ehdotuksesta ei jätetty yhtään muistutusta.
Lausunnoissa esitettyjen kannanottojen takia kaavaehdotus viedään hyväksymiskäsittelyyn kaupunkirakennelautakunnan kautta.
Lausunnot Kaavaehdotuksesta saadut lausunnot sekä niihin annetut vastineet ovat esityslistan liitteenä.
Asemakaavan muutosehdotusta on muutettu lausuntojen johdosta mahdollistamalla yleistä rakentamista kortteliin 98 (kaupungin päiväkoti), tarkennettu puistomuuntamoiden sijaintia, lisätty sw-merkinnät sammutusvesien saatavuuden turvaamiseksi, lisätty yhdelle AO-tontille rakennusoikeusluku, lisätty urheilutoimintaa palvelevaa rakennusoikeutta stadionille 1 000 m² sekä on varauduttu tulevaan 3D-kiinteistönmuodostukseen mahdollistamalla maanalaisten autopaikkojen korttelialueiden muodostaminen.
Esitys Esitän kaupunkirakennelautakunnalle, että se esittää asemakaavan muutosehdotuksen kaupunginhallitukselle ja edelleen kaupunginvaltuustolle hyväksyttäväksi. Ehdotukseen tehdyt muutokset eivät ole olennaisia, joten kaavaehdotusta ei tarvitse asettaa uudelleen nähtäville.
Presidentinkadun ympäristön alueeseen liittyen tulee tehdä sopimus MRL 12 a luvun mukaisesta, yhdyskuntarakentamisesta aiheutuvien kustannusten korvauksesta.
Asiakirjoja voidaan muuttaa ja täydentää ennen päätöskäsittelyä.
4148/2015 Kaavaselostuksen liitteet 5.1...5.7 (ei jaeta, julkaistaan internetissä)
4148/2015 Kaavaselostuksen liitteet 7.1...7.3 (ei jaeta, julkaistaan internetissä)
4148/2015 Kaavaselostuksen liite 9.1 (ei jaeta, julkaistaan internetissä)
Päätös Merkitään, että Markku Söderström poistui esteellisenä (yhteisöjäävi)
kokouksesta tämän asian käsittelyn ajaksi.
Kaupunginhallitus 2.10.2017 118 §
Kaavoitusarkkitehti Pauli Sonninen esittelee asiaa kokouksessa.
Vs. kaupunginjohtaja Jarmo Pirhonen
Kaupunginhallitus esittää kaupunginvaltuustolle asemakaavan muutosehdotuksen hyväksyttäväksi.
Päätös Merkittiin, että jäsen Leila Savolainen ja varajäsen Allu Koskinen poistuivat kokouksesta esteellisinä (yhteisöjäävi) asiakohtien 3-4 käsittelyn ja päätöksenteon ajaksi.
Merkittiin, että kaavoitusarkkitehti Pauli Sonninen ja tonttipäällikkö Jarkko Meriläinen olivat kokouksessa kuultavina asiakohdassa. Sonninen poistui kokouksesta kuulemisen jälkeen.
4148/2015 Valmisteluvaiheen lausunnot, mielipiteet ja vastineet
Merkitään, että asiaa koskeva maankäyttösopimus ja esisopimus kiinteistöjen määräalojen luovuttamisesta on allekirjoitettu 6.10.2017.
Edellä mainittuja liitteitä ei jaeta uudelleen niille, jotka ovat saaneet ne kaupunginhallituksen esityslistan liitteenä 2.10.2017.